
Jezsuita templomok a 17.-18.századi Magyarországon. Barokk kori és rendi sajátosságok a szentek ábrázolásainak tükrében.

A dolgozat témája a magyarországi barokk kori jezsuita templomok kialakítása a tridenti zsinat hatása alatt. Röviden áttekintjük a tridenti zsinat történetét, valamint a jezsuiták kapcsolatát a művészetekkel. Szólunk a templomok történeti hátteréről, építészetéről, majd rátérünk a templomok belső kialakítására, különös tekintettel a szentek ábrázolásaira a zsinati előzmények tükrében. Több, jezsuitákra jellemző szentábrázolásnak is megnézzük az ikonográfiai sajátosságait. Végezetül összehasonlítjuk ezeket egy másik szerzetesrend, a ferencesek szentábrázolásaival. Összességében arra keressük a választ, hogy milyen egyedi vonások jellemezhetik a jezsuiták templomaiban a szentek szobrait, festményeit és ezek mennyire viselik-e magukon a korra jellemző témaválasztást és ábrázolásmódot és mennyiben érvényesülnek a rendi elgondolások.



